Borčice

Tiu ĉi artikolo temas pri municipo en distrikto Ilava. Pri parto de kampurbo Dub temas artikolo Borčice (Dub).

Borčice (hungare Borcsic [borĉic]) estas vilaĝo kaj municipo en Slovakio.

 Situo 
Borčice situas laŭ dekstra bordo de Váh, laŭ traira flankovojo (aŭtovojo preteriras), laŭ fervojo Nová Dubnica-Lednické Rovne. Ilava troviĝas je 10 km.

 Historio 
La unua mencio okazis pri la vilaĝo en 1238 en formo "Bork". En 1431 la husanoj detruis la setlejon. En 1784 loĝis tie 229 vilaĝanoj en 41 domoj, en 1828 302 vilaĝanoj en 33 domoj. En 1910 laŭ la popolnombrado vivis en Borcsic 231 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Trencsén (reĝa departemento), al distrikto de Púchov, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Borčice 374 homoj, (370 slovakoj).

 Vidindaĵoj 
 baroka tombeja kapelo de 1754
 klasikisma kastelo de 1815
 skulptaĵo en la tombejo el la 18-a jarcento 

Kategorio:Municipoj en distrikto Ilava